**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/41-2/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. január 28-ai rendes nyilvános ülésére**

**Tárgy:** Hévíz, 2102 hrsz-ú ingatlan megvásárlásának ügyében hozott döntés módosítása

**Az előterjesztő:** Papp Gábor polgármester

**Készítette:**  dr. Lengyel Katalin Nóra jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Hévíz Város Önkormányzat Képviselő-testülete 239/2015. (VIII.27.) számú határozatában döntött arról, miszerint felhatalmazza a Polgármestert, hogy a Hévíz 2102. hrsz-ú ingatlan vonatkozásában 6 938 000 forint összegű vételi ajánlatot tegyen. A Képviselő-testület az ingatlan hasznosítási céljaként közlekedési infrastruktúra fejlesztése keretében közút fejlesztését jelölte meg. A Képviselő-testület felhatalmazta továbbá a Polgármestert az adásvételi szerződés megkötéséhez szükséges tárgyalások lefolytatására, valamint a tárgyalások eredményeként létrejött adásvételi szerződés aláírására.

A határozatnak megfelelően a Polgármester közölte a tulajdonosokkal és az özvegyi jogosulttal az Önkormányzat vételi ajánlatát, melyet a tulajdonosok és az özvegyi jogosult elfogadott. Időközben az ügy vitele során felmerült az, hogy a 239/2015. (VIII.27.) számú határozat módosítására lesz szükség. A mező- és erdőgazdasági földek forgalmáról szóló 2013. évi CXXII. törvény 11.§ (2) bekezdés c.) pontja szerint a föld tulajdonjogát a föld fekvése szerint illetékes települési önkormányzat közfoglalkoztatás és szociális földprogram és településfejlesztés céljára szerezheti meg. Amennyiben a 11.§ (2) bekezdés c.) pontjának esete áll fent, akkor a törvény 20.§ d.) pontja szerint az állam elővásárlási joga ezen meghatározott célokból kötött adásvételre nem terjed ki, továbbá a törvény 36.§ (1) h.) pontja szerint a mezőgazdasági-igazgatási szerv jóváhagyása sem szükséges az ilyen módon történő önkormányzati tulajdonszerzéshez.

Ezen rendelkezések alkalmazásával az adásvételi szerződéshez kapcsolódó ügyintézési idő lényegesen lerövidül.

A településfejlesztési cél megjelölése megfelelő, mert a kategóriába a közút fejlesztése cél beletartozik, de szükséges a pontos fogalomhasználat, amennyiben az előbb hivatkozott rendelkezéseknek megfelelően szeretnénk eljárni.

Ennek alapján javaslom239/2015. (VIII.27.) számú határozat 2. pontját az alábbiak szerint módosítani:

„2. A Képviselő-testület az ingatlant településfejlesztés céljából kívánja megvásárolni, a vonatkozó jogszabályok szerinti eljárásrend betartásával.”

Tisztelt Képviselő-testület!

Kérem, hogy az előterjesztést megvitatni, a határozati javaslatot elfogadni szíveskedjenek.

A határozathozatal egyszerű szótöbbséget igényel.

Hévíz, 2016. január 13.

**2.**

**Határozati javaslat**

Hévíz Város Önkormányzat Képviselő-testülete az előterjesztésben foglaltakat megismerve a 239/2015. (VIII.27.) számú határozatát módosítja oly módon, hogy a Hévíz 2102. hrsz-ú ingatlant településfejlesztés céljából kívánja megvásárolni a vonatkozó jogszabályok szerinti eljárásrend betartásával.

Felelős: Papp Gábor polgármester

Határidő: 2016. február 29.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **dr. Lengyel Katalin Nóra** | **ügyintéző** |  |  |
| **dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
|  | **egyeztetési kötelezettség** |  |  |
| **Dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |